Предложение за РЕГЛАМЕНТ НА СЪВЕТА за установяване на система на Общността за регистрация на превозвачи на радиоактивни материали /* COM/2011/0518 окончателен - 2011/0225 (NLE) */





Обяснителен меморандум 1. ОБОСНОВКА И ЦЕЛ На европейско равнище превозвачите на радиоактивни материали са обхванати от законодателството в областта на транспорта съгласно Договора за функционирането на Европейския съюз (ДФЕС) и законодателството относно специфичните аспекти във връзка с радиацията, включително опазване на здравето на работниците и населението съгласно Договора за създаване на Европейската общност за атомна енергия (Евратом). Законодателството във връзка с ДФЕС беше опростено с Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари чрез съчетаване на всички видове вътрешен транспорт. В Директива 96/29/Евратом на Съвета от 13 май 1996 г. се определят основните стандарти на безопасност за опазване на здравето на работниците и населението срещу опасностите, произтичащи от йонизиращото лъчение. В съответствие с член 30 от Договора изразът „основни стандарти“ означава: а) максимално допустими дози с достатъчна безопасност; б) максимално допустими дози на облъчване и замърсяване; в) основни принципи, регулиращи медицинското наблюдение за работещите. В съответствие с член 33 всяка държава-членка приема съответните разпоредби, за да осигури спазването на основните стандарти. С цел опазване на здравето на работниците и населението и с оглед по-добра насоченост на тяхната дейност органите на държавите-членки трябва да знаят кои лица, организации или предприятия да проверяват. Поради това с членове 3 и 4 от директивата се изисква държавите-членки да подлагат определени видове практически използвания, свързани с опасности от йонизиращо лъчение, на система за докладване (уведомяване) и предварително разрешение или забрана на някои практически използвания. Директива 96/29/Евратом се прилага за всички практически използвания, които включват риск от йонизиращо лъчение, което се излъчва от изкуствен източник или от естествен източник на лъчение, включително превоз. Тъй като превозът е единственият вид „подвижно“ използване и с оглед на често трансграничното естество на операциите по превоз, превозвачът може да се окаже длъжен да спазва тези процедури за докладване и издаване на разрешителни в няколко държави-членки. Освен това държавите-членки прилагат тези процедури в различаващи се системи и по този начин усложняват операциите по превоз като такива. Поради това замяната на тези национални процедури за докладване и издаване на разрешителни от една единствена регистрационна система за превозите ще допринесе за опростяване на процедурата, ще намали административната тежест и ще спомогне за отстраняване на пречките за навлизане, като същевременно ще запази постигнатите високи равнища на радиационна защита. Настоящият регламент заменя с една единствена регистрация системите за докладване и издаване на разрешителни в държавите-членки, с които се прилага Директива 96/29/Евратом на Съвета. С регламента се създава европейска система за регистрация на превозвачи. Превозвачите следва да подадат заявления чрез централен уеббазиран интерфейс. Тези заявления ще бъдат проверявани от съответния национален компетентен орган, който ще извърши регистрацията, ако заявителят отговаря на основните стандарти за безопасност. Същевременно системата позволява на компетентните органи да добият по-добра представа за превозвачите, които извършват дейност в тяхната държава. Системата трябва да е достъпна, да е вече изпитана и да функционира към момента, в който настоящият регламент следва да влезе в сила. В регламента се използва степенуван подход, като от процедурата на регистрация се изключват превозвачи, които превозват единствено „освободени опаковки“. От друга страна, съгласно регламента държавите-членки могат да добавят допълнителни изисквания за регистрация на превозвачи на делящи се и на силно радиоактивни материали. Продължават да се прилагат другите законодателни актове на Общността и международните правила относно физическа защита, предпазни мерки и гражданска отговорност. Това важи по-специално за Директива 2008/68/ЕО. 2. ПРАВНО ОСНОВАНИЕ Разпоредбите на настоящия регламент са свързани с основните стандарти за опазване здравето на работниците и населението. Следователно като правно основание е избран Договорът за създаване на Европейската общност за атомна енергия, и по-специално членове 31 и 32 от него. 3. СУБСИДИАРНОСТ И ПРОПОРЦИОНАЛНОСТ Доколкото предложението не попада в изключителната компетенция на Общността, се прилага принципът на субсидиарност. Тъй като законодателните правомощия на Общността съгласно дял II, глава 3 от Договора за ЕВРАТОМ са изключителни по своя характер, те не са предмет на принципа на субсидиарност. Пропорционалността също е гарантирана. Съгласно оценката на въздействието, проведена при подготовката, предложеният механизъм постига прецизен баланс между ефективната защита на работниците и населението по време на операции по превоз, законните интереси на участващите заинтересовани страни и интересите на държавите-членки. Но най-важно е, че предпочетеният вариант представлява необходимият минимум за ефективно постигане на поставените цели при същевременно запазване на разходите в разумни граници. 2011/0225 (NLE) Предложение за РЕГЛАМЕНТ НА СЪВЕТА за установяване на система на Общността за регистрация на превозвачи на радиоактивни материали СЪВЕТЪТ НА ЕВРОПЕЙСКИЯ СЪЮЗ, като взе предвид Договора за създаване на Европейската общност за атомна енергия, и по-специално член 31, втори параграф и член 32 от него, като взе предвид предложението на Комисията, изготвено след получаване на становището на група лица, определени от Научния и технически комитет, като взе предвид становището на Европейския икономически и социален комитет[1], като взе предвид становището на Европейския парламент[2], като има предвид, че: (1) Съгласно член 33 от Договора всяка държава-членка приема съответните разпоредби, за да осигури спазването на основните стандарти за опазване здравето на работещите и населението срещу опасностите, произтичащи от йонизиращите лъчения. (2) Основните стандарти за безопасност са установени в Директива 96/29/Евратом на Съвета от 13 май 1996 година[3]. Тази директива се прилага за всички практически използвания, които включват риск от йонизиращо лъчение, което се излъчва от изкуствен източник или от естествен източник на лъчение, включително превоз. (3) С оглед да се гарантира спазване на основните стандарти е необходимо да се определи кои лица, организации или предприятия следва да се проверяват от органите на държавите-членки. Поради това с Директива 96/29/Евратом се изисква държавите-членки да подлагат определени видове практически използвания, свързани с опасности от йонизиращо лъчение, на система за докладване и предварително разрешение или да забраняват някои практически използвания. (4) Тъй като превозът е единственият вид използване от трансгранично естество, превозвачите на радиоактивни материали могат да се окажат длъжни да спазват изисквания, свързани със системи за докладване и издаване на разрешителни в няколко държави-членки. Настоящият регламент заменя тези системи за докладване и издаване на разрешителни в държавите-членки с една обща система за регистрация, валидна в Европейската общност за атомна енергия (наричана по-долу „Общността“). (5) Вече съществуват такива системи за регистрация и сертифициране на въздушни и морски превозвачи. В Регламент (ЕИО) № 3922/91 на Съвета от 16 декември 1991 г. относно хармонизирането на техническите изисквания и административните процедури в областта на гражданското въздухоплаване[4] се посочва, че въздушните превозвачи се нуждаят от специален сертификат на въздушен превозвач за превоз на опасни стоки. По отношение на превозите по море, с Директива 2002/59/ЕО на Европейския парламент и на Съвета от 27 юни 2002 г. се създава система на Общността за контрол на движението на корабите и за информация[5]. Счита се, че изискванията за докладване и издаване на разрешителни съгласно Директива 96/29/Евратом се изпълняват по задоволителен начин от сертификатите, издадени от органите по гражданско въздухоплаване и системата за докладване за морските плавателни съдове. Поради това държавите-членки могат да гарантират спазването на основните стандарти в тези видове транспорт, без да е необходима регистрация на въздушни и морски превозвачи съгласно настоящия регламент. (6) Превозвачите на радиоактивен материал подлежат на редица изисквания на законодателството на Европейския съюз и Евратом, както и на международни правни инструменти. Разпоредбите за безопасен превоз на радиоактивни материали (TS-R-1) на Международната агенция за атомна енергия (МААЕ) и Примерните правила относно превозите на опасни товари (Model Regulations for the Transport of Dangerous Goods) продължават да се прилагат пряко или се изпълняват от държавите-членки в съответствие с Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари[6] чрез автомобилен, железопътен и вътрешен воден транспорт. Разпоредбите на тази директива обаче не засягат прилагането на други разпоредби в областта на здравословните и безопасни условия на труд и опазването на околната среда. ПРИЕ НАСТОЯЩИЯ РЕГЛАМЕНТ: Член 1 Предмет и обхват (1) С настоящия регламент се създава система на Общността за регистрация на превозвачи на радиоактивни материали, която улеснява задачата на държавите-членки да гарантират спазването на основните стандарти за опазване здравето на населението и на работещите срещу опасностите, произтичащи от йонизиращите лъчения, определени в Директива 96/29/Евратом. (2) Настоящият регламент се прилага по отношение на всички превозвачи, които превозват радиоактивни материали в рамките на Общността, от трети държави към Общността и от Общността към трети държави. Той не се прилага по отношение на превозвачи, които превозват радиоактивни материали по въздух и по море. Член 2 Определения За целите на настоящия регламент: (1) „превозвач“ означава всяко лице, организация или държавно предприятие, което извършва превоз на радиоактивен материал чрез каквото и да е транспортно средство в Общността, включително превозвачи, които въз основа на договорености извършват дейност за чужда сметка или срещу възнаграждение; (2) „компетентен орган“ означава всеки орган, определен от държавата-членка да извършва задачи в съответствие с настоящия регламент; (3) „превоз“ означава всички операции по транспортиране от мястото на произход до мястото на местоназначение, включително товаренето, складирането при транзит и разтоварването на радиоактивен материал; (4) „радиоактивен материал“ означава всеки материал, съдържащ радионуклиди, чиято обемна активност и общата активност на пратката превишават стойностите, посочени в параграфи 402—407 от Разпоредбите на МААЕ за безопасен превоз на радиоактивни материали, изисквания за безопасност (IAEA Regulations for the Safe Transport of Radioactive Material, Safety Requirements) № TS-R-1, 2009 г., Виена; (5) „опасни товари с тежки последици — радиоактивен материал“ означава радиоактивни материали, при които е налице потенциал за злоупотреба в терористични атаки и които в резултат на това могат да доведат до сериозни последици, например множество жертви или тежки поражения, както е определено в допълнение A.9. към публикация № 9 на МААЕ за ядрената сигурност „Сигурност при превоза на радиоактивен материал“ (Security in the Transport of Radioactive Material), Виена, 2008 г.; (6) „освободена опаковка“ означава всяка опаковка, позволеното радиоактивно съдържание на която не превишава нивата на активност, определени в таблица V от раздел IV от Разпоредбите за безопасен превоз на радиоактивни материали № TS-R-1, или една десета от тези гранични стойности за превоз по поща и които са етикетирани с означение UN № 2908, 2909, 2910 или 2911; (7) „делящ се материал“ означава уран-233, уран-235, плутоний-239 и плутоний-241 или комбинация от тези радионуклиди. Член 3 Общи разпоредби (1) Превозвачите на радиоактивни материали трябва да разполагат с валидна регистрация, получена в съответствие с член 5. Регистрацията дава възможност на превозвача да извършва превози в целия Европейски съюз. (2) Всеки превоз се придружава от копие от удостоверението за регистрация на превозвача, а ако се извършва превоз съгласно параграф 3 — от разрешителното или регистрацията, получени в съответствие с приложимата национална процедура. (3) Титулярят на валидни разрешителни или регистрации, издадени в съответствие с Директива 96/29/Евратом за манипулации с радиоактивен материал или за използване на оборудване, съдържащо радиоактивен материал или източници на лъчение, може да превозва тези материали или източници на лъчение без регистрация в съответствие с настоящия регламент, ако превозът е включен в разрешителните или регистрациите за всички държави-членки, в които се извършва превозът. (4) Националните изисквания за докладване и издаване на разрешителни в допълнение към изискванията, определени в настоящия регламент, могат да се прилагат само по отношение на превозвачите на следните материали: – делящ се материал, с изключение на природен уран или обеднен уран, който е бил отработен единствено в атомен термореактор; – опасни товари с тежки последици — радиоактивни материали. Член 4 Електронна система за регистрация на превозвачи (ESCReg) (1) Комисията въвежда и поддържа електронна система за регистрация на превозвачи (ESCReg) с цел осъществяване на надзор и контрол на превоза на радиоактивен материал. Комисията определя технически спецификации и изисквания за ESCReg, както и допълнителни сведения. (2) На компетентните органи на държавите-членки, регистрираните превозвачи и заявителите се предоставя ограничен и защитен достъп до ESCReg при спазване на съответните разпоредби за защита на личните данни, определени по-специално в Директива 95/46/ЕО на Европейския парламент и на Съвета[7]. Компетентните органи имат достъп до всички налични данни. (3) Комисията не носи отговорност за съдържанието и точността на информацията, подадена чрез ESCReg. Член 5 Процедура по регистрация (1) Превозвачът подава заявление за регистрация чрез ESCReg. (2) Кандидатстващият превозвач подава попълнения електронен формуляр за заявление, съдържащ се в приложение I. (3) След попълване и подаване на формуляра за заявление, заявителят получава автоматично потвърждение за получаване заедно с номер на заявлението. (4) Ако заявителят е установен в повече от една държава-членка, заявлението се обработва от компетентния орган на държавата-членка, в която е разположено седалището на заявителя. (5) Ако заявителят е установен в трета държава, заявлението се обработва от компетентния орган на държавата-членка, от която превозвачът възнамерява да навлезе в територията на Европейския съюз. (6) Компетентният орган на държавата-членка, който издава първото удостоверение за регистрация на превозвача, издава и новото удостоверение в случай на промяна в данните в съответствие с член 6. (7) В срок от осем седмици от издаването на потвърждението за получаване компетентният орган издава удостоверение за регистрация на превозвача, ако счита, че представената информация е пълна и съответства на приложимите изисквания на настоящия регламент, Директива 96/29/Евратом и Директива 2008/68/ЕО. (8) Удостоверението за регистрация на превозвача съдържа информацията, посочена в приложение II, и се издава във формата на стандартизирано удостоверение за регистрация чрез ESCReg. (9) Копие от удостоверението за регистрация на превозвача се предоставя автоматично чрез ESCReg на всички компетентни органи на държавите-членки, в които превозвачът възнамерява да извършва дейност. (10) Ако компетентният орган откаже да издаде удостоверение за регистрация на превозвача на основание непълно заявление или неспазване на приложимите изисквания, той съобщава това писмено на заявителя в срок от осем седмици след издаването на потвърждението за получаване. Компетентният орган посочва основанията за отказа. (11) Копие от отказа и изложение на основанията се предоставят автоматично чрез ESCReg на всички компетентни органи на държавите-членки, в които съответният превозвач възнамерява да извършва дейност. (12) В случай на отказ да се издаде удостоверение за регистрация на превозвача, заявителят може да подаде жалба в съответствие с приложимите национални правни изисквания. (13) Валидното удостоверение за регистрация се признава от всички държави-членки. (14) Удостоверението за регистрация на превозвача е валидно за период от пет години и може да се поднови, ако превозвачът подаде заявление за това. Член 6 Промяна на данни (1) Превозвачът е длъжен във всеки един момент да гарантира точността на данните, предоставени във формуляра за заявление за регистрация на превозвача в Общността, който се подава в ESCReg. (2) Превозвачът подава заявление за ново удостоверение при промяна на данните, посочени в част A от формуляра за заявление за регистрация на превозвача в Общността. Член 7 Гарантиране на спазването (1) Ако превозвачът не спазва изискванията на настоящия регламент, компетентният орган на държавата-членка, в която бъде констатирано неспазването, предприема мерки за принудително спазване съгласно правната рамка на тази държава-членка, като например писмени известия, учебни и образователни мерки, временно спиране на действието на регистрацията, нейното отнемане или изменение или съдебно преследване в зависимост от тежестта на последиците от неспазването за сигурността и данните за спазване на изискванията от страна на превозвача в предишни периоди. (2) Този компетентен орган съобщава на превозвача и на компетентните органи на съответните държави-членки, на чиято територия превозвачът е планирал да превозва радиоактивни материали, за предприетата мярка за принудително спазване и посочва основанията за тази мярка. Ако превозвачът не се съобрази с мярката за принудително спазване, наложена в съответствие с параграф 1, регистрацията се отменя от компетентния орган на държавата-членка, в която е разположено седалището на превозвача, или от компетентния орган на държавата-членка, от която превозвачът е възнамерявал да навлезе в територията на Общността, ако превозвачът е установен в трета държава. (3) Компетентният орган съобщава на превозвача и на другите засегнати компетентни органи за отнемането на регистрацията заедно с изложение на основанията. Член 8 Компетентни органи и национално звено за контакт (1) Държавите-членки определят компетентен орган и национално звено за контакт във връзка с превоза на радиоактивни материали. (2) Държавите-членки съобщават на Комисията не по-късно от един месец след влизането в сила на настоящия регламент името (имената), адреса (адресите) и цялата необходима информация за бързо осъществяване на контакт с компетентните органи и с националното звено за контакт във връзка с превоза на радиоактивни материали, както и всякаква последваща промяна в тези данни. (3) Комисията съобщава тази информация и промените в нея на всички компетентни органи в Общността чрез ESCReg. Член 9 Сътрудничество между компетентните органи Компетентните органи на държавите-членки си сътрудничат с оглед хармонизиране на своите изисквания за издаване на регистрация и гарантиране на хармонизирано прилагане и принудително изпълнение на настоящия регламент. Когато в рамките на една държава-членка има няколко компетентни органа, те контактуват помежду си и работят в тясно сътрудничество въз основа на правни или официални споразумения между тях, в които се посочват отговорностите на всеки орган. Те следва да контактуват и да съобщават информация един на друг, на националното звено за контакт и на други правителствени и неправителствени организации със сродни отговорности. Член 10 Експертна група Комисията създава експертна група със свое решение въз основа на член 135 от Договора за Евратом. Групата предоставя консултации на Комисията и я подпомага при изпълнението на нейните задачи, предвидени в настоящия регламент. Групата е съставена от експерти, номинирани от държавите-членки, и експерти, номинирани от Комисията, и се председателства от представител на Комисията. Член 11 Влизане в сила Настоящият регламент влиза в сила на двадесетия ден след публикуването му в Официален вестник на Европейския съюз. Той се прилага след изтичането на шест месеца от влизането му в сила. Настоящият регламент е задължителен в своята цялост и се прилага пряко във всички държави-членки. Съставено в Брюксел на […] година. За Съвета Председател […] ПРИЛОЖЕНИЕ I ФОРМУЛЯР ЗА ЗАЯВЛЕНИЕ ЗА РЕГИСТРАЦИЯ НА ПРЕВОЗВАЧА В ОБЩНОСТТА МОЛЯ, ИЗПРАТЕТЕ ТОВА ЗАЯВЛЕНИЕ ЕДИНСТВЕНО ЧРЕЗ УЕБСАЙТА НА ЗАЩИТЕНАТА ЕЛЕКТРОННА СИСТЕМА ЗА РЕГИСТРАЦИЯ НА ПРЕВОЗВАЧИ (ESCReg) НА ЕВРОПЕЙСКАТА КОМИСИЯ ПРИ ИЗМЕНЕНИЕ НА ИНФОРМАЦИЯТА В ЧАСТ А СЕ ИЗИСКВА НОВА РЕГИСТРАЦИЯ. Представената информация в настоящия формуляр за заявление ще бъде обработена от Европейската комисия в съответствие с Регламент (Евратом) xxxxx ⁭ НОВО УДОСТОВЕРЕНИЕ ЗА РЕГИСТРАЦИЯ ⁭ ИЗМЕНЕНИЕ НА СЪЩЕСТВУВАЩА РЕГИСТРАЦИЯ ⁭ ПОДНОВЯВАНЕ НА СЪЩЕСТВУВАЩА РЕГИСТРАЦИЯ Номер/номера на удостоверение за регистрация: Моля, посочете основание за искането за промяна на съществуваща регистрация. 1. ИДЕНТИФИКАЦИЯ НА ЗАЯВИТЕЛЯ: ЧАСТ A || ЧАСТ Б НАИМЕНОВАНИЕ НА ДРУЖЕСТВОТО: ПЪЛЕН АДРЕС: Национален регистрационен номер: || 1. Име, длъжност, пълен адрес, телефонен номер и адрес за електронна поща на отговорния представител на организацията на превозвача (лицето, упълномощено да поема ангажименти от името на организацията на превозвача): 2. Име, длъжност, пълен адрес, телефонен номер и адрес за електронна поща на лицето за контакт с властите по технически/административни въпроси (което носи отговорност за спазване на разпоредбите за дейностите, извършвани от дружеството на превозвача): 3. Име, длъжност и пълен адрес на консултанта по безопасност (само за видове вътрешен транспорт и само ако лицето е различно от лицата в точки 1 и 2): 4. Име, длъжност и пълен адрес на лицето, отговорно за прилагането на програмата за радиационна защита, ако е различно от лицата в точки 1, 2 или 3 2. ВИД ТРАНСПОРТ: ЧАСТ A || ЧАСТ Б ⁭ Автомобилен транспорт ⁭ ЖЕЛЕЗОПЪТЕН ТРАНСПОРТ ⁭ ВЪТРЕШНИ ВОДНИ ПЪТИЩА ⁭ || 1 Брой участващи и обучени служители за превоза (информация) ⁭ 1—5 ⁭ 5—10 ⁭ 10—20 ⁭ >20 2 Сектор, в който се извършва превозът: общо описание на естеството на планираните дейности по превоз (информация) ⁭ медицинско използване ⁭ промишлено използване, изпитване без разрушаване, научноизследователска дейност ⁭ използване за ядрен горивен цикъл ⁭ отпадъци ⁪ опасни товари с тежки последици — радиоактивен материал 3. ГЕОГРАФСКИ ОБХВАТ Моля, отбележете в списъка по-долу държавите-членки, в които се планира превоз на радиоактивен материал, и посочете естеството на дейността Ако дейностите се извършват и в държави-членки, различни от държавата-членка, в която се подава заявлението за регистрация, се дават по-конкретни данни за всяка държава, т.е. само транзит или основни места на товарене/разтоварване в рамките на конкретната държава; честота: ЧАСТ A || ЧАСТ Б ⁭Австрия ⁭Белгия ⁭България ⁭Кипър ⁭Чешка република ⁭Дания ⁭Естония ⁭Финландия ⁭Франция ⁭Германия ⁭Гърция ⁭Унгария ⁭Ирландия ⁭Италия ⁭Латвия ⁭Литва ⁭Люксембург ⁭Малта ⁭Нидерландия ⁭Полша ⁭Португалия ⁭Румъния ⁭Словакия ⁭Словения ⁭Испания ⁭Швеция ⁭Обединено кралство || ⁭ транзит ⁭ разтоварване ⁭ товарене основни места на товарене: основни места на разтоварване: честота: ⁭ ежедневно ⁭ ежеседмично ⁭ ежемесечно ⁭ по-рядко 4. ВИД ПРАТКА Подава се заявление за регистрация за: ЧАСТ A ВИД ОПАКОВКА — Класификация съгласно TS-R-1 || Част Б: Прогнозен брой опаковки годишно UN 2908 РАДИОАКТИВЕН МАТЕРИАЛ, ОСВОБОДЕНА ОПАКОВКА — ПРАЗЕН ОПАКОВЪЧЕН КОМПЛЕКТ UN 2909 РАДИОАКТИВЕН МАТЕРИАЛ, ОСВОБОДЕНА ОПАКОВКА — ИЗДЕЛИЯ, ПРОИЗВЕДЕНИ от ПРИРОДЕН УРАН или ОБЕДНЕН УРАН или ПРИРОДЕН ТОРИЙ UN 2910 РАДИОАКТИВЕН МАТЕРИАЛ, ОСВОБОДЕНА ОПАКОВКА — ОГРАНИЧЕНО КОЛИЧЕСТВО МАТЕРИАЛ UN 2911 РАДИОАКТИВЕН МАТЕРИАЛ, ОСВОБОДЕНА ОПАКОВКА — ПРИБОРИ или ИЗДЕЛИЯ UN 2912 РАДИОАКТИВЕН МАТЕРИАЛ, НИСКА СПЕЦИФИЧНА АКТИВНОСТ (НСА-I), неделящ се или делящ се — освободен UN 2913 РАДИОАКТИВЕН МАТЕРИАЛ, ОБЕКТИ С ПОВЪРХНОСТНО РАДИОАКТИВНО ЗАМЪРСЯВАНЕ, (ПЗО-I или ПЗО-ІІ), неделящ се или делящ се — освободен UN 2915 РАДИОАКТИВЕН МАТЕРИАЛ, ОПАКОВКА ТИП-A, неособен вид, неделящ се или делящ се — освободен UN 2916 РАДИОАКТИВЕН МАТЕРИАЛ, ОПАКОВКА ТИП-B(U), неделящ се или делящ се — освободен UN 2917 РАДИОАКТИВЕН МАТЕРИАЛ, ОПАКОВКА ТИП-B(M), неделящ се или делящ се — освободен UN 2919 РАДИОАКТИВЕН МАТЕРИАЛ, превозван ПРИ СПЕЦИАЛНИ УСЛОВИЯ, неделящ се или делящ се — освободен UN 2977 РАДИОАКТИВЕН МАТЕРИАЛ, УРАНОВ ХЕКСАФЛУОРИД, делящ се UN 2978 РАДИОАКТИВЕН МАТЕРИАЛ, УРАНОВ ХЕКСАФЛУОРИД, неделящ се или делящ се — освободен UN 3321 РАДИОАКТИВЕН МАТЕРИАЛ, НИСКА СПЕЦИФИЧНА АКТИВНОСТ (НСА-II), неделящ се или делящ се — освободен UN 3322 РАДИОАКТИВЕН МАТЕРИАЛ, НИСКА СПЕЦИФИЧНА АКТИВНОСТ (НСА-IIІ), неделящ се или делящ се — освободен UN 3323 РАДИОАКТИВЕН МАТЕРИАЛ, ОПАКОВКА ТИП-C, неделящ се или делящ се — освободен UN 3324 РАДИОАКТИВЕН МАТЕРИАЛ, НИСКА СПЕЦИФИЧНА АКТИВНОСТ (НСА-II), ДЕЛЯЩ СЕ UN 3325 РАДИОАКТИВЕН МАТЕРИАЛ, НИСКА СПЕЦИФИЧНА АКТИВНОСТ (НСА-III), ДЕЛЯЩ СЕ UN 3326 РАДИОАКТИВЕН МАТЕРИАЛ, ОБЕКТИ С ПОВЪРХНОСТНО РАДИОАКТИВНО ЗАМЪРСЯВАНЕ, (ПЗО-I или ПЗО-II), ДЕЛЯЩ СЕ UN 3327 РАДИОАКТИВЕН МАТЕРИАЛ, ОПАКОВКА ТИП-A, ДЕЛЯЩ СЕ, неособен вид UN 3328 РАДИОАКТИВЕН МАТЕРИАЛ, ОПАКОВКА ТИП-B(U), ДЕЛЯЩ СЕ UN 3329 РАДИОАКТИВЕН МАТЕРИАЛ, ОПАКОВКА ТИП-B(M), ДЕЛЯЩ СЕ UN 3330 РАДИОАКТИВЕН МАТЕРИАЛ, ОПАКОВКА ТИП-C, ДЕЛЯЩ СЕ UN 3331 РАДИОАКТИВЕН МАТЕРИАЛ , ПРЕВОЗВАН ПРИ СПЕЦИАЛНИ УСЛОВИЯ, ДЕЛЯЩ СЕ UN 3332 РАДИОАКТИВЕН МАТЕРИАЛ, ОПАКОВКА ТИП-A, от ОСОБЕН ВИД, неделящ се или делящ се — освободен UN 3333 РАДИОАКТИВЕН МАТЕРИАЛ, ОПАКОВКА ТИП-A, ОСОБЕН ВИД, ДЕЛЯЩ СЕ || 5. ПРОГРАМА ЗА РАДИАЦИОННА ЗАЩИТА (ПРЗ) ЧАСТ А: ⁭С поставяне на знак в това поле: декларирам, че разполагам с напълно функционираща и стриктно прилагана ПРЗ || Част Б: препратка към и дата на документа, в който се описва ПРЗ Качване на ПРЗ 6. ПРОГРАМА ЗА ОСИГУРЯВАНЕ НА КАЧЕСТВОТО (ПОК) ПОК е достъпна за проверка от компетентния орган (в съответствие с член 1.7.3 от Европейската спогодба за международен превоз на опасни товари по шосе (ADR) ЧАСТ А: ⁭ С поставяне на знак в това поле декларирам, че разполагам с напълно функционираща и стриктно прилагана ПОК || Част Б: Препратка към и дата на документа ⁭ ISO 9002 7. Декларация ⁭ Долуподписаният превозвач с настоящото удостоверявам, че спазвам всички съответни международни, общностни и национални разпоредби, свързани с превоза на радиоактивни материали. Долуподписаният превозвач с настоящото удостоверявам верността на данните, вписани в настоящия формуляр. Дата ……….. Име ………..…….. Подпис……… ПРИЛОЖЕНИЕ II ЕЛЕКТРОННО УДОСТОВЕРЕНИЕ ЗА РЕГИСТРАЦИЯ НА ПРЕВОЗВАЧА ЗА ПРЕВОЗ НА РАДИОАКТИВЕН МАТЕРИАЛ ЗАБЕЛЕЖКА: КОПИЕ ОТ НАСТОЯЩОТО УДОСТОВЕРЕНИЕ ЗА РЕГИСТРАЦИЯ ПРИДРУЖАВА ВСЕКИ ПРЕВОЗ, КОЙТО ПОПАДА В ОБХВАТА НА НАСТОЯЩИЯ РЕГЛАМЕНТ. Настоящото удостоверение за регистрация се издава в съответствие с Регламент (Евратом) xxxxx на Съвета Настоящото удостоверение не освобождава превозвача от задължението да спазва другите приложими разпоредби в областта на транспорта. 1) НОМЕР НА РЕГИСТРАЦИЯТА: BE/ xxxx / дд-мм-гггг 2) ИМЕ НА ОРГАНА/ДЪРЖАВАТА: 3) ИМЕ И АДРЕС НА ДРУЖЕСТВОТО 4) ВИД ТРАНСПОРТ: ⁭ Автомобилен транспорт ⁭ ЖЕЛЕЗОПЪТЕН ТРАНСПОРТ ⁭ ВЪТРЕШНИ ВОДНИ ПЪТИЩА 7) ДЪРЖАВИ-ЧЛЕНКИ, в които е приложимо удостоверението 8) ВИД ОПАКОВКА — НОМЕР UN (виж приложение 1 — същия формат) 9) ДАТА ЕЛЕКТРОНЕН ПОДПИС Период на валидност: ДАТА + 5 години ЗАКОНОДАТЕЛНА ФИНАНСОВА ОБОСНОВКА НА ПРЕДЛОЖЕНИЯ С ВЪЗДЕЙСТВИЕ ВЪРХУ БЮДЖЕТА, СТРОГО ОГРАНИЧЕНО ДО ПРИХОДНАТА ЧАСТ 1. НАИМЕНОВАНИЕ НА ПРЕДЛОЖЕНИЕТО: Регламент на Съвета за установяване на система на Общността за регистрация на превозвачи на радиоактивни материали 2. БЮДЖЕТНИ РЕДОВЕ: Глава и статия: 320102110005 - (E)-Développement système IT Вписана в бюджета сума за съответната година: 350 000 EUR 3. ФИНАНСОВО ВЪЗДЕЙСТВИЕ ¨ Предложението няма финансово отражение ¨ Предложението няма финансово въздействие върху разходите, а върху приходите, което е следното: (в млн. EUR до първия знак след десетичната запетая) || || Бюджетен ред || Приходна част || 12-месечен период с начало дд/мм/гггг || [Година n] Член 4 || || || 0,35 Състояние след предприемане на действието || [n+1] || [n+2] || [n+3] || [n+4] || [n+5] Член 4 || 0,05 || 0,05 || 0,05 || 0,05 || 0,05 4. МЕРКИ ЗА БОРБА С ИЗМАМИТЕ 5. ДРУГИ ЗАБЕЛЕЖКИ [1] ОВ C , г., стр. . [2] ОВ C , г., стр. . [3] ОВ L 159, 29.6.1996 г., стр. 1. [4] ОВ L 373, 31.12.1991 г., стр. 4. [5] ОВ L 208, 5.8.2002 г., стр. 10. [6] ОВ L 260, 30.9.2008 г., стр. 13. [7] ОВ L 281, 23.11.1995 г., стр. 31.